CELEX: C2006/294/18
Language: da
Date: 2006-12-02 00:00:00
Title: Sag C-100/05: Domstolens dom (Tredje Afdeling) af 5. oktober 2006 — ASM Lithography BV mod Inspecteur van de Belastingdienst-Douane Zuid/kantoor Roermond (anmodning om præjudiciel afgørelse fra Gerechtshof te Amsterdam — Nederlandene) (Toldkodeks — fastlæggelse af toldskylden — importafgifter på forædlingsprodukter, der er fastsat af toldskyldneren og godtaget af toldmyndighederne i medfør toldkodeksens artikel 121 — afgifter, der kan beregnes i henhold til toldkodeksens artikel 122, litra c) — godtgørelse af for meget opkrævet told i medfør af toldkodeksens artikel 236)

2.12.2006   
            
            
               DA
            
            
               Den Europæiske Unions Tidende
            
            
               C 294/11
            
         Domstolens dom (Tredje Afdeling) af 5. oktober 2006 — ASM Lithography BV mod Inspecteur van de Belastingdienst-Douane Zuid/kantoor Roermond (anmodning om præjudiciel afgørelse fra Gerechtshof te Amsterdam — Nederlandene)
   (Sag C-100/05) (1)
   
   (Toldkodeks - fastlæggelse af toldskylden - importafgifter på forædlingsprodukter, der er fastsat af toldskyldneren og godtaget af toldmyndighederne i medfør toldkodeksens artikel 121 - afgifter, der kan beregnes i henhold til toldkodeksens artikel 122, litra c) - godtgørelse af for meget opkrævet told i medfør af toldkodeksens artikel 236)
   (2006/C 294/18)
   Processprog: nederlandsk
   Den forelæggende ret
   Gerechtshof te Amsterdam
   Parter i hovedsagen
   
      Sagsøger: ASM Lithography BV
   
      Sagsøgt: Inspecteur van de Belastingdienst-Douane Zuid/kantoor Roermond
   Sagens genstand
   Anmodning om præjudiciel afgørelse– Gerechtshof te Amsterdam — fortolkning af artikel 121, stk. 1, artikel 122, litra c), artikel 214 og artikel 236 i Rådets forordning (EØF) nr. 2913/92 af 12.10.1992 om indførelse af en EF-toldkodeks (EFT L 302, s. 1) — forædlingsprodukter, der anses for at være bragt i fri omsætning — toldskyld fastsat i henhold til de afgiftsregler, der er omhandlet i artikel 122, litra c) i forordning nr. 2913/92 — ingen udtrykkelig forudgående anmodning — accept af efterfølgende krav om fornyet beregning på baggrund af artikel 236 i forordning nr. 2913/92
   Konklusion
   
               1)
            
            
               Artikel 122, litra c), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks skal fortolkes således, at de nationale toldmyndigheder ved beregningen af den toldskyld, der følger af forædlingsprodukternes overgang til fri omsætning — medmindre den pågældende udtrykkeligt har anmodet herom — ikke er forpligtede til at anvende afgiftsreglerne vedrørende proceduren for forarbejdning under toldkontrol, hvis indførselsvarerne havde kunnet henføres under denne procedure.
            
         
               2)
            
            
               Artikel 236 i forordning nr. 2913/92 skal fortolkes således, at de nationale toldmyndigheder skal efterkomme en anmodning om godtgørelse af importafgifter, når det viser sig, at beløbet for toldskylden var blevet fastsat i henhold til forordningens artikel 121 som følge af en fejl begået af den pågældende og ikke ved udøvelse af et valg, og når den pågældende allerede har fået meddelelse herom, også selv om denne anmodning indebærer, at myndighederne atter skal beregne beløbet for skylden i henhold til forordningens artikel 122, litra c).
            
         
      (1)  EUT C 106 af 30.4.2005.